text:
II Bölüm: Türkmenistan we Eýranyň arasyndaky medeni gatnaşyklar.........
a). Iki taraplaýyn medeni ösüşleriň netijeleri ...............................................
1. Türkmenistanyň aýdym-saz konsertini göýberiliş:....................................
2. Gülistan welaýatynyň geografik bölünişiklerini täzeden düzetmeli..............
3. Ähli sünni türkmenleriň hüjreleri hakda. ..................................................
b). Eýranda türkmen medeniýetiniň ösüşleri ................................................
c). “Türkmenistan – Eýran ” wekilleriniň duşuşyklarynyň yzgiderli görkezmesi
H E T I J E: ..............................................................................................
Peýdalanylan çeşmeler we edebiýatlar: .................................................
Şeýle hem Eýran gazet-žurnallarynda Türkmenistan hakda ýurduň göwrümi, ilat sany, milletleriň dürliligi. Orta Aziýa we EKO jemgyýetine girýän döwletleriň statistikasy we beýleki babatlarda dürli maglumat berlip dur. Şol sanda Eýranyň Gülistan welaýatynda “Ýaprak” atly žurnalda hem bu babatlarda dürli maglumatlara gabat gelýäris.
Ýatlanan žurnal Türkmenistanyň ilat sany hakda berýän maglumatlarynda Türkmenistan öňki Respublikalaryň arasynda 13-nji ýerde, EKO-nyň agzalygynda durýan ýurtlaryň arasynda bolsa iň az ilatly ýurt hatarynda durýar." [2]
Eýranda Gülistan welaýatynda çykýan “Ýaprak” žurnaly iki ýurduň medeni gatnaşyklary barada şeýle agzap geçýär. Syýasy gatnaşyklaryň başlangyjy Yslam Respublikasynyň ilçihanasynyň Aşgabat şäherinde 1374-nji h.ş ýylyň deý aýynda hem-de Eýran Yslam Respublikasynyň medeniýet merkeziniň açylmagy bilen düýbi tutuldy.Iki ýurduň medeni ylalaşygy 10-14-1371-nji h.ş. ýylda ýazylyp 20-10-1372-nji h.ş. ýylda Yslam Şura Mejlisinden tassyklanyp 11-12-1372-nji h.ş. ylda hem “Garawullyk soweti” oňa güwä geçdi.Eýran Medeni Merkeziniň gurulan jaýy Aşgabat şäheriniň iň oňat merkesinde Eýran migmarçylyk usuly bilen 1378-nji h.ş. ýylda bina edilip Eýranyň “Yslam ösdüriş medeniýet Ministri bilen Türkmenistanyň Medeniýet Ministrleriniň tarapyndan resmi aşläp başlady”.
Iki milletiň medeniýetiniň ýakynlygy sebäpli iki ýurduň ilaty birek-bireginiň medeni meýilnamalaryna gyzyklanyp oňat garşy alyp bardylar. Şol ugurda iki ýurduň arasynda esli gezek medeni we çeperçilik sergileri we saz-sungat, teatr hem sport kamandalary ýola goýulyp alyş-beriş boldy. Şu güne çenli iki gezek ýylsaýyn medeni hyzmatdaşlyk protokoly iki ýurduň medeniýet ministrleri tarapyndan gol çekilip ýerine ýetirildi. Tährandaky geçirilen “Türkmenistanyň medeni hepdesi” hem şol esasda alnyp baryldy. Şeýle hem “Dähaýe Fäjr (Eýran Respublikasynyň on günligi” günler)” günleri hem “Eýranyň Medeniýet hepdesi” Türkmenistanda geçirdiler. Şeýle hem Trkmen sungat toparlary esli gezek Maşada-Gürgene we Tährana baryp sergi açyp sungat meýilnamalaryny göýberdiler." [3]
sagdan çepe:
1.Mətjumaýow, 2. Ahmet Məmmedow, 3. Kakajan Ataýow, 4. Hezretguly, 5 Mülkamanow, 6. Almaz Yazberdiyow we beýlekiler...
Eýran-Türkmen medeniýet gatnaşyklaryny dürli ugurlarda işeňňir alnyp barylýar. 1999-njy ýylyň 12-nji awgustyndan 19-njy awgustyna çenli Eýran Yslam RespublikasyndaTürkmenistanyň bezeg-amaly sungatynyň nobatdaky sergisi geçdi. Horasan welaýatynyň Maşat sergide Gylyçmyrat Ataýewiň ýasan ýuwelir zatlarynyň we aýal-gyzlaryň milli şaý-sepleriniň 28-si görkezildi, olar Türkmenistanyň Saparmyrat Türkmenbaşy adyndaky milli muzeýinden we paýtagtyň çeperçilik gaznasyndan seçilip alyndy—diýlip Trkmen press habar serişdeleri habar berýär. [5]
Eýranyň Medeniýet we Yslam ösdürişi Ministriniň Türkmenistana sapar edip iki ýurduň medeni hepdeligini ýola goýuş ylalaşygyna gol çekilenden soň Eýran Yslam Respublikasynyň Aşgabatda ilkinji gezek 1998-nji ýylda “Medeni hepdeligi” ýola goýuldy. Şol wagt hem Türkmenistanyň hem medeniýet Ministrligi öz ýurdunyň Eýran Yslam Respublikasynyň Aşgabatdaky “Medeni maslahathanasyna” yglan edildi.”
Medeni hepdäni ýöriteleşdiriş işleriniň jogapkärçiligini “Yslam medeni Aragatnaşygy guramasynyň “Medeni we sungat” edarasynyň üstüne atyldy.
Türkmenistanyň medeniýet delegasiýasynyň 12 adamdan ybarat bolup olardan 10 sanysy saz-sungatçylar toparyna degişli bolup durýar (Elbetde olardan üçüsi aýdymçylar). Şeýle hem Türkmenistanyň hormatly mMinistri barandan beýläk “Medeniýet we Yslam ösdüriş” ministri jenap agaýi Mahajeranynyň myhmanydy. Bu medeni hepdelikde ýatlamaly geň zatlar olaryň milli saz gurallaryndan akkardeon, klarnet, tar, kemança (gyjak), tarbas, dep we birnäçe beýleki gurallar hem göze ilýärdi. Ýene-de 30 sany ýagly reňkli kartinalar, 32 sany milli egin-eşikler we 18 sany gadymy şaý-sepler hem bardy.
Türkmenistanyň “Medeni hepdeligi” Eýran Yslam Respublikasynda 1378-nji ýylyň azär aýynyň 13-ine şebne güni öýleden soň sagat dörtde Azady adyndaky sungat-medeniýet kompleksinde jenap agaýi doktor Mahajeranynyň huzurynda Türkmenistanyň Medeniýet Ministri, Prezidentlik depderiniň wekili jenap agaýi Telep, Medeniýet ol Yslam ösdürişi Ministrliginiň sungat işleriniň orunbasary jenap agaýi Mohändes Kazami, Aragatnaşyk Ministrliginiň orunbasary jenap agaýe Kerimýan, sungat we medeniýet hyzmatdaşlygynyň baş müdiri Aly Mededi we beýleki birnäçe daşary ýurtlaryň ilçileri hem birnäçe medeni we syýasy şahsyýetleriň goşulmagy bilen kuran mejitden birnäçe aýat okalyp açylyş yglan edildi.
Ilki başda iki ýurduň milli gimnleri ýaňlandy. Ondan soň Türkmenistanyň hormatly Medeniýet Ministri gadymy ortak taryhy we medeniýetleriň bardygy, hususan-da Türkmenistanda jaýlanan meşhur şahyr Abusaid Abulhaýr (Mäne obasy) we türkmeniň beýik akyldary Magtymgulynyň jaýlanandygy hakda gürrüň etdi. Ol gürrüňiniň soňunda Eýranlylary türkmenleriň dürli medeniýetleri bilen tanyş etmäge Türkmenistanyň medeni hepdeligini ýyl saýyn dürlilikde geçirip durmagy belläp geçdi.
Şeýle hem Türkmenistanyň aýdym-saz toparlary öz aýdymlaryny aýdyp iki ýurduň ministrleri sergini açyp beýleki myhmanlar bilen bilelikde sergiden görme-görüş etdiler.
Bu “Medeni hepdeligiň” plan programmalary “Sergi we aýdym-saz” ýerine ýetiriliş işleri bilen häsiýetlendi:
A). Suratkeşlik sungaty:
Bu böümde Türkmenistanyň häzirki sungatçysy Gurbangeldiýewiň 30 sany ýagly reňkdäki kartinalar sergä göýberildi.
B). Falklýor egin-eşik sungatlary:
Bu bölümde hem 22 sany erkek we aýal maşgalalaryň gadymy egin-eşikleri dürli guşaklary we telpekleri bilen sergä göýberilipdir.
Göýberilen egin-eşikleriň has taryhy gymmatlyklarynyň bardygyny we ilkinji gezek Türkmenistanyň Milli Muzeýinden çykarylandygyny belläp geçmek örän giňdir.
Ç). Milli şaý-sepler:
Bu bölümde hem 18 bölekden ybarat bolan gadymy zenan şaý-sepleri we gadymy harby esbaplaryň Türkmenistanyň Milli Muzaýinden getirilip sergä göýberilendigini görýärsiň. ...
1. Türkmenistanyň aýdym-saz konsertini göýberiliş:
Türkmenistanyň aýdym-saz toparlarynyň 10 adamdan ybarat bolan topar bilen, onda dutar, tarbas, gyjak, dep, akkardeonwe klarnet ýaly saz gurallary bilen ýerine ýetirilýärdi. Bu topardan 3 adam aýdym hem aýdýardy. Aýdymçylaryň arasynda birisi ýolbaşçylyk edip hem-de her programmanyň aralygynda iki sany pars dilindäki aýdymlardan ýerine ýetirilmegi has gyzyklydy. Bu toparyň ulanýan saz gurallary bilen filarmonik sazlary ýerine ýetirilişi tomaşaçylaryň ünsüni özüne çekip esasanam Tährandaky ýaşaýan türkmenleriň göwnünden turýardy.
Ýokardaky ýatlanan gatnaşyklaryň düýbi 1992-nji ýyldan bäri başlanypdy. “Şol ýylyň 26-njy noýabrynda S. A. Nyýazow “Halk Amaly-Haşam” sungatynyň ikinji türkmen-eýran” sergisine gatnaşyjylara iberen gutlag haty çap edilipdi."[6]
Şeýle gatnaşyklaryň dowamynda Eýranyň Gürgen Radiýostansiýasynyň žurnalist işgäri Musa Jürjäni Garaşsyz Türkmenistana syýahata gelip gidenden soň “suý be Märw-e Torkämenestan, be suýe Märw-e gädim (Türkmenistanyň Mary şäherine we Merwe tarap)” atly eseri ýazyp, ol Türkmenistanda görüp-eşiden zatlary hakda gyzykly gürrüňler alyp barypdyr.Ol öz makalasynda Türkmenistanyň Eýran bilen medeni, taryhy, edebi we beýleki ugurlardaky meňzeşlikleri we gatnaşyklary hem-de yslan dininiň täsirleri barada esasanam Marynyň taryhy maglumatlaryny ýygnap giňden gürrüň açýar." [8]
Dürli gazýet-žurnallaryň birinde-de; “... Eýran Yslam Respublikasynyň Türkmenistandaky Adatdan daşary we Doly ygtyýarly ilçisi jenap Seýit Ibrahim Derazgisu “Eýran-Türkmen” gatnaşyklaryny has hem pugtalandyrmakda bitirýän aýratyn hyzmatlary üçin Garaşsyz Türkmenistanyň Prezidenti Saparmyrat Niýazowyň hut öziniň tarapyndan, jenap Seýit Ybrahym Derazgisuwny, geçen ýyl “Türkmenistanyň Prezidentiniň “Altyn zynjyry” medaly” bilen sylaglady.”. –diýilen habar çap edilipr.
Bu ýokary sylag Türkmen-Eýran halklarynyň gatnaşyklarynyň nähili derejede ähmiýetiniň bardygyny subut edýän ýekeje mysaldyr.
EYR-nyň Türkmenistandaky ilçihanasynyň “Medeniýet Merkeziniň” işgärleri hem, jenap doktor Gulamhuseýn Gulamhuseýnzadanyň ýolbaşçylygynda iki halkyň gadymdan bäri dowam edip gelýän medeni gatnaşyklaryny has hem ösdürmek üçin köp işleri durmuşa geçirýärler. Medeniýet Merkeziniň bu ugurdan alyp barýan işleri sanardan köp." [9]
Eýran Yslam Respublikasynda Seýitmuhammet Hatemi Prezidentlige saýlanandan beýläk öz meýilnamalaryny durmuşa göýbermek üçin alada edýärler. Onuň alyp barýan meýilnamalary kähalatda täsirli we käbir şertlerde kemtäsir häsiýetde alnyp barylýar. Onuň “Sowet” sistemasyny ýola goýmagy we saýlaw ýaly şoňa meňzeş Reformalar Türkmensährada-da azda-kände köpçüligiň medeni-syýasy taraplaýyn işjeň gatnaşmagyna iterýär.
Şol ugurda Gülüstan welaýatyna degişli “Gülşen-e mehr” gazetinde Musa Jürjäniniň “Türkmenler özgerişikleriň dowamynda” atly makalasynda şeýle matlaplary beýan edýär: “Şuraýe Islami Mejlisiň” orta tapgyr saýlawlarynyň ýakynlaşmagy bilen Gülüstan welaýatynda türkmenleriň islegleri hem Agaýe Hateminiň döwletinden kem-kemden özüni görkezip başlaýar. Sebäbi Gülüstan welaýatynyň türkmenleri Agaýe Hateminiň ikinji gezek Prezidentlik saýlawynda 90 göterim ses berdiler. Beýle giňden goşulyşmagyň düýp manysy olardan ýapyk we açyk islegleriniň beýany hem olaryň Gülüstan welaýat edara kadrlary boýunça mahrumlygynyň sütemkeşliginiň äşgär beýanydyr.
Türkmenleri Agaýe Hateminiň birinji tapgyr Reformalarynyň berekedinden 100 sany syýasy we syýas-administratiw orun hem-de 500 sany syýasy däl adminiztratiw orunlaryndan ençeme ýyllar garaşykdan soň ýurduň jogapkär şahsyýetlerine bil baglap diňe 6 sany welaýat boýunça welaýatyň orunbasarlygyna hem 4 sany etrap häkimligi oruna hem bir sany hem Bilim we Okuw edara orunlara eýe boldular.
Welaýat boýunça jogapkär işgärleriň türkmen halkyna jogäpkärçiligi birneme artar ýaly bu san edara orunlary artdyryp türkmen alym-kärşynaslary we işewür wekilleri welaýat boýunça öz kowumynyň ykbal çözüji işlerinde şärik bolar ýaly Gülüstan welaýatyndaky göze görnüp duran jemgyýet sanly türkmenleriň barysy Prezidetlik saýlawynyň ikinji tapgyrynda-da bütin güýji bilen goşulyşdylar. Şeýle gatnaşyklaryň sebäbi türkmenleriň kanun esasynda öz tebigy isleg-hukuklaryna eýe bolmakdyr. Türkmenler hiç haçan nähak islegleri soramazlar. Welaýatyň jogapkär işgärleri hem syýasy-jemgyýetçilik toparlar türkmenleriň sünnidigini, köpsanly we serhet boýlylygynygöz öňüne tutmalydyr." [10]
Bu makala türkmenleriň isleglerini 7 sany punkt boýunça şeýle görkezilýär:
2. Gülüstan welaýatynyň geografik bölünişiklerini täzeden düzetmeli.
Yslam Şura Mejlisiniň wekil saýlawçylarynda, berilýän ses sanlary göz öňüne tutup welaýat tabynlyklarynda türkmen etrap-şäherlerini öz parallelligindäki köp jemgyýet sanly pars etrap-şäherleriniň tabynlygynda düzüpdirler. Netijede bolsa, mejlise wekil saýlanmak üçin türkmen kondidaturalary gerekli sesi ödäp bilmäni pars kandidaturalaryndan az ses getirdip türkmenlerde mejlise wekil saýlanyp bilmeýärler. Mysal üçin Kümüşdepe, Hojanepes we Bendertürkmen ýaly şäherleri köp jemgyýet sanly Bendergez we Kurtguý şäherleriň tabynlygynda, Akgala şäherini uly Gürgen şäherine, Kelala şäherini Minudeşt şäherine bagly edilip planlaşdyrylýar.
Makalanyň 7 sany islegnamasynyň 2-nji punkynda şeýle görkezilen:
3. Äähli sünni türkmenleriň hüjreleri hakda:
Ähli sünni türkmenleriň hüjrelerine üns berip ondan okuwyny tamamlap çykýan molla-talyplary birinjiden döwlet tarapyndan hiç hili goldaw berilmeýär, ikinji bir jähtden okuwyny tamamlan talyplaryň diplomy döwlet organlary tarapyndan ykrar edilmän, serbaz gullygyna äkidilýär. Olary serbaz gullugy hökmünde şol hünärlerde mugallym belläp göýbermeli.”.
Şeýle hem bu makalada türkmenleriň birnäçe isleglerine degişli meseleleri orta atyp 7-nji punktynda bolsa, Eýran Yslam Respublikasynyň Orta Aziýadaky ýurtlaryň ylaýtada Türkmenistan Respublikasyndaky ilçihanasynyň medeniýet işlerinde Eýran türkmenleriň medeni-spesialistlerini işletmeli. Şeýle bolan ýagdaýda iki ýurduň medeni aragatnaşyklaryny ösdürmekde täsirli rol alyp barar.
Türkmenleriň görkezilen kanuna laýyk islegleri ýerine ýetirilse Gülüstan welaýatynyň geljekde ösüp ýurda täsir goýjakdygy ikiuçsyzdyr. Şu meselelere welaýatyň jogapkär işgärleri we prezidentligiň wekilleri üns bererler diýip umyt edýäris." [11]
b). Eýranda türkmen medeniýetiniň ösüşi:“Ruhnama” kitabynda jenap Saparmyrat Nyyazowyň dilinden şeýle setirlere gabat gelýäris: “Türkmen asyrlar boýy diliniň, sazynyň hem döwre guramasyny saklamagy başarypdyr”. Munuň aňyrsynda onuň milli buýsanjy, özüne göwni ýetmesi bar: “Şeýle häsiýetlenen bu türkmen dünýäniň niresinde-de bolsa; döwür bilen döwrebap hereket etmegi başarýan türkmendir.”. [12]
Bu gün dünýä türkmenleriniň Beýik Türkmenbaşysy bar. Biziň ýakyn goňşy ýurdumyz Eýranda-da türkmen metbugatlary esli wagtdan bäri ylaýtada Seýitmuhammet Hateminiň şol birinji etapda Prezident saýlanandan soň birnäçe metbugat örboýuna galdy.
Iki ýurduň hemme taraplaýyn gatnaşyklarynyň miwesiniň biri hem Eýran türkmenleriniň arasynda dürli žurnal-gazetleriň türkmen milli medeniýetini, taryhyny, edebiýatyny ýokarlandyrmakda alyp barýan roly has gyzyklydyr.
Şol žurnal-gazetleriň biri hem Eran türkmenleriniň arasynda giňden ýaýran “Fragy” žurnaly bolup durýar.
Bu žurnalyň ösmegi netijesinde uly abraýa eýe bolýar. Sebäbi ol iki ýurduň-da türkmen medeniýetine gullyk edýär. Bu žurnal Gülüstan welaýatynyň merkezi Gürgen şäheristanynda “Fragy” atly neşirýatyň tarapyndan şol atda göýberilýär.Ýeri gelende ýatlap geçsek bu neşirýat bu güne çenli 70-den gowrak kitap neşirýatlary dürli mowzuklarda durmuşa hödürläp dur.
“Fragy” žurnaly her üç aýdan bir gezek çap edilýär. Onuň baş direktory lisenziýaly Eýran türkmenleriniň taryhçysy Arazmuhammet Sarlynyň adyndan berilýär.
Bu žurnalyň 5-nji sanynyň 35-nji sahypasynda “Ruhnama” diýlen mowzukda Saparmyrat Niýazowyň ýazan kitaby “Ruhnama” hakda Eýran köpçüligini tanyş edýär.
Beýleki bir makalada, XIX asyrda ýaşap geçen türkmeniň ýomut hany Begenç han “Daz” taýpasyna degişli edilýär. Emma ýazuw çeşmelerde ol “Düýeji” taýpasynyň hany bolupdyr.
“Fragy” žurnalynyň 7-nji sanynyň 2-nji sahypasynda türkmen halkyň 120 ýyllyk taryhynyň meşhur pidasy “Artykgül” – Tatýananyň belli suraty berilýär.
Bu sanyň 4-5-6-njy sahypalarynda “Ýaprak” žurnalynyň baş müdüri Ýusup Gojik bilen gepleşik alynyp barylýar. Onuň 6-njy sahypasyndaky görkezilen işi Garaşsyz Türkmenistanyň “Saparmyrat Türkmenbaşy” adyndaky Milli Kitaphanasynyň pars dilinde ýazylan golýazmalarydyr, kitaplaryň storygrafiýasyny düzendigi hakda maglumat berilýär”.
Žurnalyň 9-njy “taryh” sahypasynda “Gaýi ili taryhyň güzerinde” atly makala berilipdir. 15-nji sahypada Eýranyň Hoeasan welaýatynda ýaşaýan Salyr türkmenleri hakda gyzykly makala bar.
Žurnalyň 22-nji “Edebi” sahypasynda meşhur şahyr Mämmetweli Keminäniň “Genji nahana zülpüň” atly edebi mowzug, 32-nji sahypasy “Miras” ady bilen Baýynderi türkmenleriniň “Gazy Hojanyň oglyÝegeň” diýlen makala Bibihamyda Mämmetnyýazynyň ady bilen göýberilipdir. Şeýle hem žurnalyň “Edebi” sahypasynda Garaşsyz Türkmenistanyň Magtymguly adyndaky Döwlet uniwersitetiniň mugallymasy Şähribossan Geldimämmedowyň “Maňa ýalňyzlyk gowy” diýlen makalasy we žurnalyň arheologiýa baradaky sahypasynda bolsa meşhur Maşat Misserian “Dehistan we Maşat Misserianyň geçmişine nazar salaly” atly makala berilipdir. Makala Horasan welaýatyň “Medeni Miras öwreniş” merkeziniň orunbasary Rejepaly Liýaf Hanikiniň işi berilipdir. Makalda Türkmenistanyň taryh we arheologiýa ylymlarynyň akademigi Professor Ýegen Atagarryýewiň rus we türkmen arheologikleri bilen gazuw agtaryş işleri alnyp barylýandygy hakda we bu ekspedisiýa toparlaryň professor Ýegen Atagarryýewiň ýolbaşçylygynda ilkinji gezek arheologik kartasyny çyzandyklary barada habar berilýär.
Žurnalyň 42-nji sahypasynda “Bender türkmen port deňiz duralgasy” makalada bu türkmen şäheristany hakda köp meýilnamaly port şäheri hökmünde alnyp barylýan maksatnamadyr meýilnamalary bilen okyjylary tanyş edilýär.
Bu sanyň 48-nji sahypasynda “Gökdepe pajygasy hakda, Eýran çeşmelerinde we arhiw materiallarynda berilýän maglumatlar barada gyzykly derňew geçirilýär. Şeýle hem käbir sahypalarynda türkmen dilinde goşhudyr hekaýa we beýleki edebi çeperçilikler bilen okyjylary tanyş edilýär. ” [13] ... DOWAMY BAR ...


c: text/html

text:
“Rostow” Russiýanyň Premýer-ligasynyň 27-nji tapgyrynda myhmançylykda Ýewropa ligasynyň çärýek finalçysy “Zenitden” asgyn gelip (0:3), belli türkmen tälimçisi Gurban Berdiýewiň ýolbaşçylygynda bassyr ikinji gezek ýeňildi.
Rostowlylar esli wagtlap ýer eýeleriniň hüjümleriniň öňüni almagy başardylar, wagtal-wagtal özlerem hüjüm guradylar. Ýöne kem-kemden “Zenit” oýny öz eline alyp başlady we birinji ýarymyň ahyrynda öňe saýlandy. 45-nji minutda Oleg Şatow tapawutlandy. Goşmaça wagtyň soňky — 3-nji minutynda Halk hasaby artdyryp, şu möwsümdäki 14-nji pökgüsini geçirdi. 87-nji minutda bolsa Rondon gutarnykly hasaby goýdy — 3:0.
“Biziň birinji ýarymyň ahyrynda goýberen ýalňyşlyklarymyz ähli zady kesgitledi. “Zenit” olardan başarjaňlyk bilen peýdalandy. Üçünji pökgi bolsa — çaga ýalňyşy. “Zenit” mynasyp ýeňiş gazandy” — diýip, Gurban Berdiýew žurnalistlere aýtdy.
Öz gezeginde Andre Willaş-Boaş “Rostow” baradaky pikirini beýan etdi:
“Berdiýewiň gelmegi bilen, “Rostow” düýpli özgerdi we köp oýun utdy. Hususan-da, oýnuň gurluşy özgerdi. Haçan-da, tälimçi çalşylanda oýnuň hem ýöredilişiniň hörpi üýtgeýär. Berdiýew — tejribeli tälimçi... Häzir topar 5 goragçy bilen oýnaýar. Elbetde, beýle gurluşa garşy hereket etmek ýeňil düşenok”.
Gurban Berdiýewiň topary heniz premýer ligada galmak meselesini doly çözenok. “Rostow” 27 duşuşykdan soň, 27 utuk bilen 11-nji orunda barýar.
28-nji tapgyrda Gurban Berdiýewiň şägirtleri myhmançylykda “Mardowiýa” bilen duşuşarlar. Bu oýun 15-nji maýda geçiriler.

robotstxt: allowed

filter: keep


text:
«Uly bilermenleriň gullugynyň» çäklerindäki bilelikdäki taslama- türkmen-german hyzmatdaşlygynyň ugurlarynyň biridir
13.03.2017
Onkologiýa ylmy-kliniki merkezinde Týubingen şäheriniň uniwersitet klinakasynyň we onuň içki agzalaryň hirurgiýasy bölüminiň ýolbaşçysy professor Bertold Ştaýnke türkmen kärdeşleri bilen himioterapiýasy babatda tejribesini paýlaşdy. Geljegi uly hyzmatdaşlygyň ugurlarynyň biri-de—molekulýar-biologik kesel anyklaýyşydyr.
Enäniň we çaganyň saglygyny goraýyş ylmy-kliniki merkezinde professorlar Uwe Hazbargen we Şubert ýaňy doglan bäbeklere seretmek we göwreli eneler çaga dogranda olara operasiýa etmek boýunça türgenleşik –sapaklaryny geçýärler. Professor Andrea Şulse mikrobiologiýa ylmy barlaglarynyň meseleleri boýynça maslahatlar berer.
Inna BUROWA


text:
Türkiýeli çaga lukmany Şükran Ýyldyrym bäbekleriň ýetmezçiliklerine görä dürli hili aglaýandyklaryny belläp şeýle diýdi: „Geçirilen barlaglar çaga agyrysynyň bir beden dilidigini görkezýär. Bäbekler ajyganlarynda bir dürli, ýadanlarynda başga dürli aglaýar. Bäbekler ýetmezçiliklerini aglamak arkaly düşündirýär.
Barlaglar bäbekleriň günde 1-4 sagat aglaýandyklaryny görkezýär. Dogabitdi kemçiligi bolan çagalar bolsa, has köp aglaýar“. Eger bäbek has sessiz bolsa, onuň saglygynda käbir kemçilikleriň bardygynyň alamaty bolup biljekdigine ünsi çeken lukman: „Çaganyň aglamalary belli toparlara bölünýär. Bäbekler ajyganda bir dürli, ýadanynda başga dürli aglaýar. Muny bilmek bolsa, eneleriň işini aňsatlaşdyrýar“ diýdi. Çaga lukmany Şükran Ýyldyrym bäbegiň agysynyň görnüşleri we olaryň näme diýmek isleýändigi barada şu aşakdakylary sanady:
„Bir ýeri agyranda: bäbek dem alman, gysga aralyklar bilen çasly aglaýar.
Ajyganynda: Bäbek peselýän we beýgelýän ses bilen gysga wagtlaýyn aglaýandyr. Ol barmaklaryny emýär, çekgelerine urýar. Tä enesi gujagyna alýança aglamasyny goýmaýar.
Ýadanynda: ukusy gelende bäbek ýuwaşjadan, edil aýdym aýdýan ýaly ritmiki heň bilen aglaýar.
Içi gysanynda: Ýaňlanýan ses bilen aglaýar. Beýle ýagdaýda aglamasyny ele alynýança goýmaýar.
Birahat bolanynda: ýakymsyz ses bilen aglaýar. Bäbek şeýdip aglasa, onuň balajygyny ölländiginiň, derländiginiň ýa-da üşändiginiň alamatydyr“.
Lukman şeýle ýagdaýlarda nähili çäreler görülmelidigi barada bolsa, şulary aýtdy: „Çaganyň soňky gezek haçan iýmitlenendigine seretmeli. Ajykmagy üçin bäbegiň soňky iýmitlenen wagtyndan 2-3 sagat geçen bolmaly. Ene süýdüni emýän 3 aýlykdan kiçi bäbekler bolsa 1 sagat geçensoňam ajygyp biler.
Her gezek iýmitlendirmezden öň hem-de soň bäbegiň arlygyny barlap durmaly. Bäbege sanjym edilenden soň iki güne çenli diňdirilmesi kyn aglamalary bolup biler. Şonda bäbege belli aralyklar bilen agyryny aýyrýan derman bermeli. Bäbek hiç kim görmänkä bir ýerini agyrdan bolup biler. Şonuň üçin ýalaňaçka bedeniniň hemme ýerine seretmeli. Eli bilen aýagyny deň hereket etdirip bilýärmi, şoňa üns bermeli. Esasan hem 3 aýlykdan kiçi bäbekleriň aglamalarynyň esasy sebäbi ýeldir. Içi ýellenen çaganyň garny çiş bolýar, aýaklaryny garnyna çekip aglaýar, çygylýar, hynçgyrýar. Içi ýellenen bäbegiň garnyny massaž etmek, garnyna ýyly mata goýmak, egniňe alyp tä gägirýänçä arkasyny sypamak peýda berer.“
Bäbek bilen gürleşmelidigini aýdan Ýyldyrym, oňa mähirli bolmagyň zerurdygyny nygtady. Eger howa şertleri gowy bolsa, arassa howada gezdirmek bäbegiň gije has rahat uklamagyna ýardam etjekdigini bellän lukman: „Bäbekler biziň pikir edişimizden has duýgurdyr. Maşgaladaky näsazlygy duýýar. Keýpsiz enäniň çagasynyň hem keýpi bolmaýar“ diýdi.
Ref. Zaman
Filed under: Çagalar, Bütin Temalar, Bilim, Durmyş, Saglyk |


text:
Alymlar adamyň haýsy egnine ýatsa, şol tarapky burun deşiginiň ýapylyp, ýokardakysynyň bolsa açylýandygyny, şondan hem dem alýandygyny belläp geçýärler. Dem alýan burun deşigimiziň beýnimiziň ýarym bölekleri bilen hem-de simpatik-parasimpatik nerw sistemalary bilen aragatnaşygynyň bardygy hem belli edildi.
Eger sag egne ýatylsa, onda burnumyzyň sag tarapky deşigi dykylyp, çep tarapky deşigi açyk bolýar. Çepki burun deşigi bilen dem alynsa, beýnimiziň sag tarapky bölegi işläp başlaýar. Bilşiňiz ýaly beýnimiz iki ýagny sag we çep bölekden durýar. Beýnimiziň sag tarapky bölegi işlese, parasimpatik nerw sistemasynyň bedenimizdäki ýerine ýetirýän işleri çaltlaşyp başlaýar. Bu bolsa ýüregimiziň urşunyň haýallamagyna hem-de gan basyşymyzyň peselmegine kömek edýär. Şol sebäpli aşgazanymyzyň hem-de içegelerimiziň ýerine ýetirýän işleri haýallaýar. Şeýlelikde, ýüregimiz az ýadaýar we sähel wagtyň içinde uka gidýäris. Şeýle görnüşde ýatmak biziň arkaýyn ýatyp, dynç almagymyza kömek edýär.
Eger çep egnimize ýatsak nähili bolýarka? Onda burnumyzyň çep tarapky deşijegi dykylyp, biz sag tarapky burun deşigimiz bilen dem almaly bolýarys. Bu bolsa sipmatik nerw sistemamyzyň edýän işini çaltlaşdyrmagyna getirýär. Şeýle ýagdaýda ýatan adam özüni rahat duýmaýar. Bir zatdan gorkanymyzda ýa-da bir zada has köp begenenimizde ýüregimiz nähili çalt urýan bolsa, şeýle çalt urmaga başlaýar. Şu hili ýagdaýlar ýüregimiziň ýadamagyna sebäp bolýar, biziň uklap bilmegimizi kynlaşdyrýar. Sebäbi ýüregiň çalt urmagy gan basyşymyzy ýokarlandyryp, ukymyzy bölüp bilýär.
Arkanlygyna ýa-da ýüzin ýatylanda adam gowy dynç alyp bilýärmikä? Adam ýüzin ýagdaýda uzak wagtlap arkaýyn ýatyp bilmeýär. Şeýle ýagdaýda ýüregimize, öýkenimize we garnymyza agyr ýük basylan ýaly uly agram düşýär. Şonuň üçinem ilki bilen-ä arkaýyn ýatyp bilmeýäris, ýataýanymyzda-da turanymyzdan soň endam-janymyzda erbet agyry duýýarys. Arkanlygyna ýatsak welin ýokardaky aýdanlarymyz bolman biler, emma gijäniň ýaryna çenli uklap bilmeris. Giç uklasak hem, gowy dynç alyp bilmejegimiz hemmämize mälim bolsa gerek. Onsoň irden turan wagtymyz özümizi ýadaw duýýarys. Sebäbi gije arkanlygyna ýatanymyz üçin gündizki ýaly burnumyzyň iki deşigi hem açyk galýar. Gije burun deşiklerimiziň ikisi hem açyk bolsa, onda aşgazanymyzyň hem-de içegelerimiziň ýerine ýetirýän işleri azajyk hem bolsa kynlaşýar.
Muhammet pygamber bir hadysynda „Sag tarapa seredip, iki aýagyňyzy hem sähelçe epip ýatmak adam üçin diýseň peýdalydyr“ diýipdir. Sag tarapa seredip ýatylanda aşgazanymyz we içegelerimiz iň ygtybarly ýagdaýda goralýar, iýen zatlarymyzy siňdirmek has aňsatlaşýar. Alymlar nahardan soň ara wagt salman ýatmagyň hem zyýanlydygyny belläp geçýärler.
Alymlar soňky wagtlarda ýene bir hakykata göz ýetirdiler. Ýagny adamogly ene garnynda wagty sagyna seredip ýatýandygyny ýüze çykardylar. Çaga ene garnynda şeýle halda ýatanda onuň süňklerine örýän myşsalara hiç hili päsgelçilik döränok. Çaga dünýä ineninden soň bolsa şol myşsalaryň kömegi bilen islendik hereketi ýerine ýetirip bilýär. Myşsalarymyzyň iň gowy hem iň rahat dynç alýan wagty bolsa, ene garnyndaky ýaly sag egne ýatylandadyr.
zamantm.com/tm
Filed under: Bütin Temalar, Bilim, Saglyk | Tagged: Bütin Temalar, Bilim, Saglyk |


text:
20 Mart 2015 Cuma
Prezidentimiz Nowruz Baýramy Gutlaglaryny Kabul Etdi
Hormatly Prezidentimiz Gurbanguly Berdimuhamedow Türkmenistanyň Mejlisiniň Başlygyndan, Ministrler Kabinetiniň Başlygynyň orunbasarlaryndan, ýurdumyzyň harby we hukuk goraýjy edaralarynyň ýolbaşçylaryndan Milli bahar baýramy - Halkara Nowruz baýramy mynasybetli gutlaglary kabul etdi.
Bu ýere ýygnananlar döwlet Baştutanymyzy asyrlaryň dowamynda tebigatyň täzeden janlanmagyny alamatlandyrýan nurana bahar baýramy bilen tüýs ýürekden gutlap, milli Liderimize berk jan saglyk, abadançylyk hem-de ýurdumyzyň ykdysady we ruhy taýdan rowaçlanmagynyň bähbidine bellenilen ägirt uly özgertmeler maksatnamalaryny üstünlikli durmuşa geçirmegi arzuw etdiler.
Bellenilişi ýaly, jebis we zähmetsöýer türkmen halky ata-babalarymyzyň wesýet eden parahatçylyk, ynsanperwerlik we hoşniýetli goňşuçylyk ýaly asylly däplerini mynasyp dowam etdirip, Nowruz baýramyny hemişe dabaraly ýagdaýda we giňden, myhmansöýer öýleriniň gapysyny giňden açyp garşylaýarlar. Bu baýramçylyk günleri her bir öýde saçaklar ýazylýar, tagamly naharlar taýýarlanylýar, köpçülikleýin gezelençler we aýdym-sazly çäreler guralýar, olara köpsanly adamlar, şol sanda daşary ýurtly myhmanlar hem çagyrylýar. Bularyň ählisi biziň ýurdumyzyň we halkymyzyň turuwbaşdan ugur edinen halkara hyzmatdaşlygyny hemmetaraplaýyn giňeltmek hem-de ýer ýüzünde parahatçylygyň bähbidine umumy tagallalary birleşdirmek ýoluna ygrarlydygynyň ýene bir subutnamasydyr.
Hormatly Prezidentimiz Gurbanguly Berdimuhamedow hoşniýetli arzuwlar üçin minnetdarlyk bildirip, gije-gündiziň deňleşýän gününde bellenilýän bu baýramyň häzirki wagtda hem müňlerçe ýyl mundan öňküsi ýaly sebitiň halklaryny jebisleşdirmek we parahatçylygy, dostlugy hem-de özara düşünişmegi pugtalandyrmaga ýardam berýän ähmiýetini aýratyn belledi.
Mumumy adamzat gymmatlyklarynyň hazynasyny baýlaşdyrmakda, milli medeniýetleri ösdürmekde hem-de umumy taryhy-medeni ýörelgeleri wagyz etmekde Nowruzyň bahasyna ýetip bolmajak ähmiýetiniň bardygyna bu senäniň ÝUNESKO-nyň Maddy däl medeni mirasynyň sanawyna girizilmegi hem-de dünýäniň ähli halklarynyň arasynda raýdaşlyk we hoşniýetli goňşuçylyk gatnaşyklarynyň, medeni hyzmatdaşlygynyň we özara düşünişmegiň güni hökmünde halkara derejesiniň berilmegi ýene bir gezek şaýatlyk edýär.
Asyrlaryň jümmüşinden gözbaş alyp gaýdýan Nowruz baýramy häzir hem biziň durmuşymyzyň aýrylmaz bölegi bolup durýar. Ol gyş paslyndan soň tebigatyň täzeden janlanmagyny alamatlandyrmak bilen, adamalaryň kalbynda iň ajaýyp duýgulary oýarýar, olara gujur-gaýrat we döredijilik ruhuny paýlaýar diýip bellemek bilen, hormatly Prezidentimiz Gurbanguly Berdimuhamedow muňa Türkmenistanda we goňşy ýurtlaryň köpüsinde her ýyl giňden bellenilip, iri möçberli dabaralaryň geçirilmeginiň hem şaýatlyk edýändigini aýtdy.
Goý bu ajaýyp baýramçylyk mynasybetli guralýan çäreler Watanymyzyň Garaşsyzlygynyň binýadyny gün-günden pugtalandyrýan zehinli we zähmetsöýer halkymyzyň bagtyýar durmuşyna täze öwüşgin çaýsyn diýip, milli Liderimiz sözüniň ahyrynda degişli ýolbaşçylara ähli çäreleriň ýokary guramaçylyk derejesini üpjün etmegi tabşyrdy.
Döwlet Baştutanymyz gutlaglar üçin ýene bir gezek minnetdarlyk bildirip, ýygnananlara we ähli türkmen halkyna berk jan saglyk, rysgal-bereket, bagt we abadançylyk arzuw etdi.
Kaydol: Kayıt Yorumları (Atom)


text: 2017-nji ýylyň aprel aýynyň 10-yndan başlap halkara bank kartlary boýunça Internet üsti bilen hasaplaşyklary täzeden işläp başlaýandygyny Size habar berýäris. “Internet hasaplaşygy” hyzmatyny birikdirmek üçin Türkmenistanyň daşary ykdysady iş bankynynyň halkara bank katlaryny ulanmak hakynda ylalaşygyna 1-nji Goşundysyny dolduryp, tanyşyp gol çekmeli we pasportyň nusgasyny goşmaly. “Internet hasaplaşygy” hyzmatyny birikdirmek boýunça resminamalary Türkmenistanyň ähli ygtyýarly karz edaralaryna we olaryň şahamçalaryna müşderiniň özi tabşyrmalydyr, şeýle hem “SMS we E-mail habarnama” hyzmaty hökmany ýagdaýda birikdirilen bolmalydyr.


text:
Türkmenistanyň Azyk senagaty döwlet birleşigi döwlet baştutanynyň tassyklan oba hojalygynda ulanylýan ýerleri sebitleşdirmek meýilnamasyna laýyklykda gök-bakja ekinlerini öndürmeklige daýhan birleşikleri we hojalyklary, kärendeçiler we ekerançylar bilen şertnamalar baglaşdy.
Oba hojalyk önümlerini öndürýänler öz ýetişdiren hasylyny döwlete tabşyrybam, özbaşdak ýerläbem bilerler. Hatarynda döwlet birleşiginiň oba hojalygy we usulýetler bölüminiň hünärmenleri bolan döwlet iş topary önümiň hiline baha berýär we ony saklamak, gaýtadan işlemek ýada ter görnüşde satmak üçin satyn almalydygyny ýada almaly däldigini kesgitleýär. Gök önümleri ýerlerdäki welaýat „Miwe“ Agroseanagat birleşikleri kabul edýär we saklaýar. Döwlet barlagyndan geçen gök önümler Türkmenistanyň Söwda we daşary ykdysady gatnaşyklar ministrliginiň bölek satuw nokatlaryna çykarylýar.
Gök önümler döwlet birleşiginiň kärhanalarynda-üwmeç-konserwa zawodlarynda, şeýle hem „Ruhubelent“ PJ-nde gaýtadan işlenilýär, olarda öý hojalykçylaryň ulanýan usulynda jemler we mürepbeler, gök önümler dürüşdesidir ragu, duzlanan gök önümler, şerbetler taýýarlanylýar.Şunda döwlet olara goşulýan önümleriň howpsuzlygyna, ekologiýa taýdan arassalygyna kepil geçýär.
Döwlet tabşyrygyna laýyklykda suwarymly meýdanlaryň ýeralma 9085 , käşir-2130 , düýp sogan-3140, pomidor- 2600, bakja ekinleri 10735 gektar ýerine ekiler. Her sebitiň toprak-howa aýratynlyklaryna laýyklykda oba hojalyk çäreleriniň uýgunlaşdyrylan usullary işlenilip taýýarlanyldy.
Häzirki wagtda ýeralmasy, käşir we düýp sogan ekilýär. Bakja ekinleri, pomidor, kelem, badamjan apreliň birinji ýarymynda ekilip başlanar. Ýerler deslapdan taýýarlanyldy, suwaryldy we dökünler bilen gurplandyryldy. Mart aýynda aralyk ekin hökmünde mallar üçin ot-iýmlik ekinler ekilýär, olar käte ýylda iki gezek hem ýetişdirilýär. Käbir sebitlerde maldarçylyk pudagy üçin güýzlük arpa-da ekilýär.


text:
Häzirki döwürde ýurdumyzda iri desgalaryň 1900-e golaýynyň gurluşygy alnyp barylýar. Olaryň umumy bahasy ABŞ-nyň 48 milliard dollaryndan gowrakdyr. Olaryň 1790-ny ýurdumyzyň kärhanalary gurýarlar.
2017-nji ýylyň birinji çärýeginde ýurdumyzda ähli amatlyklary özünde jemleýän, umumy meýdany 400 müň inedördül metrden gowrak ýaşaýyş jaýlary, şeýle hem Amyderýanyň üstünden geçýän demir ýol we awtomobil köprüleri, sagaldyş-dynç alyş we sport merkezleri, çagalar
baglary hem-de başga-da köpsanly durmuş ulgamyna degişli desgalar bar.
Senagat desgalarynyň hatarynda kaliý dökünleriniň önümçiligi boýunça Merkezi Aziýada iri Garlyk dag-magdan baýlaşdyryjy toplum (Lebap welaýaty) aýratyn orun eýeleýär.
Häzirki wagtda karbamid we ammiak önümçiligi boýunça ägirt uly desgalar, polietilen we polipropilen önümçiligi boýunça gazhimiýa toplumy gurulýar.


text:
Belarusdaky oppozisiýa guramaçylary 26-njy martda Minskde bir gün öňki protestleriň zorluk bilen basylyp ýatyrylmagyna garşy demonstrasiýa geçirmäge çagyrdylar.
25-nji martda proteste çykanlaryň ýüzlerçesi tussag edildi, köpüsi urlup-enjildi.
Guramaçylar sosial ulgamlary peýdalanyp, ýerli wagt bilen günortan Minsk şäheriniň Oktýabr skwerinde protest geçirmäge çagyrdylar.
Belarusyň «Wesna» adam hukuklary toparynyň aktiwisti Tatýana RewýakoMinsk şäheriniň köçelerinde, hasaplamalara görä, 25-nji martda prezident Aleksandr Lukaşenkoynyň hökümetine garşy geçirilen protestlerde 700 adam tussag edildi diýdi.
Rewýako tussag edilenleriň köpüsiniň urlandygyny we medisina kömegine mätäçdigini aýtdy. Belarusyň Žurnalistler birleşigi ygtyýar berilmedik demonstrasiýa baradamaglumat taýýarlaýan 20 žurnalistiň hem tussag edilendigini aýtdy.
Tutulanlaryň köpüsi 26-njy mart güni irden boşadyldy, şol bir wagtda entek näçesiniň tussagda saklanylýandygy aýdyň däl diýip, «Wesna» aýtdy.
Ýewropa Bileleşigi belarus häkimiýetleriniň protestçilere garşy gören çärelerini ýazgardy we «golaýda tussag edilen asuda raýatlary» derhal azatlyga çykarmagy talap etdi.
ABŞ-nyň Belarusdaky ilçihanasy 26-njy martda häkimiýetleri demonstrasiýada tutulanlaryň ählisini boşatmaga çagyrdy.


text:
Hillari Klinton demokratlaryň prezidentlige kandidatlygy ugrundaky göreşinde ýeňiş gazanandygyny yglan etdi we prezident Barak Obama ony ýeňşi bilen gutlady.
Birleşen Ştatlaryň öňki birinji hanymy we döwlet sekretary Bruklinde, Nýu-Ýorkda, 7-nji iýun güni giçlik şatlyk-şowhuny asmana galan goldawçylarynyň arasynda, partiýa içinde dalaşgärlik üçin geçirilýän deslapky saýlawlarda, özbäsdeşi Berni Sandersden üstün çykmagyny baýram etdi. Ol öz ýeňşiniň aýallaryň öz hukuklaryny gazanmak ugrunda alyp baran uzak göreşiniň netijesidigini aýtdy.
"Size sagbolsun aýdýaryn, biz sepgide gelip ýetdik" diýip, Klinton aýtdy."Biziň ýurdumyzyň taryhynda ilkinji gezek aýal adam uly bir partiýanyň kandidaty boldy... Biz bu pursatda özümizden öň orta çykanlara köp minnetdar bolmalydyrys."
"Bu agşam biz Amerikada aşa beýik bolmaga päsgelçiligiň we döwüp bolmajak beýik potologuň ýokdugyny buýsanç bilen aýdyp bileris" diýip, Klinton sözüniň üstüni ýetirdi.
Ak tam prezident Obamanyň Klintona telefon edip, ony demokratlaryň prezidentlige kandidatlygy üçin ýeterlikdelegatlary toplamagy bilen gutlandygyny aýtdy.
Obama bu saýlawlaryň netijesini kabul etmedik Sanderse hem telefon etdi we ol onuň bilen 9-njy iýunda duşuşar.
68 ýaşyndaky Klinton Nýu-Jersidäki deslapky ses berişlikde Sandersi ýeňeninden soň çykyp gürledi. Bu ýeňiş onuň kandidatlyk üçin zerur bolan ses artykmaçlygyny giňeldip,respublikanlaryň kandidaty bolar öýdülýän Donald Trampa garşy bäş aýlyk kampaniýa gurmagyna ýol açýar. Bu kampaniýa 8-nji noýabrda geçiriljek prezident saýlawlary bilen soňlanar.
Nýu-Jersi 7-nji iýunda bäsleşik guran alty ştatyň diňe biridir. Emma Kaliforniýa has köp ilatly ştat bolup, Klinton bu ýerde Sandersden ýeňilmek töwekgelligi bilen ýüzbe-ýüz durdy.
Kaliforniýadaky ses berişlikler agşam sagat 11-de ýapyldy, emma habar guramalary bu ýerde basdaşlaryň arasynyň gaty golaýdygyny we hakykatda kimiň ýeňendigini kesgitli aýdyp bilmejeklerini aýtdylar.
Klinton Nýu-Meksikada we günorta Dakotada hem demokratik partiýanyň deslapky saýlawlarynyň ýeňijisi boldy. Sanders demirgazyk Dakotada ýeňiş gazandy we Montanada ýeňiji bolar diýip çaklanylýar.
Sanders Kaliforniýadaky goldawçylaryna Ak tam üçin göreşini dowam etdirmegi wada berdi we indiki hepde Waşingtonda, Kolumbiýa okrugynda boljak deslapky saýlawlarda hem söweşjekdigini aýtdy.
Ol saýlawdan soň "Biz Filadelfiýada sosial, ykdysady, jynsy we ekologiýa adalatlylygy ugrunda göreşeris" diýdi. Mälim bolşy ýaly, Filadelfiýada gelýän aý Demokratik partiýanyň milli konferensiýasy geçirilmeli.
Tramp Respublikan partiýanyň gelýän aýda geçjek konferernsiýasynda dalaşgär seçilmek üçin zerur bolan delegatlary eýýäm gazandy, ol 7-nji iýunda Nýu-Jerside, günorta Dakotada, Nýu-Meksikada we Montanada öz partiýasynyň saýlawlarynda ýeňiji boldy.
Iňlisçeden terjime eden Ýowşan Annagurban.


text:
28 Şubat 2017 Salı
Türkmenistanyň we Russiýanyň Prezidentleri telefon Arkaly Söhbetdeşlikde Ikitaraplaýyn Gatnaşyklaryň Ileri Tutulýan Ugurlaryny Ara Alyp Maslahatlaşdylar
Türkmenistanyň Prezidenti Gurbanguly Berdimuhamedowyň we Russiýa Federasiýasynyň Prezidenti Wladimir Putiniň arasynda telefon arkaly söhbetdeşlik boldy.
Iki ýurduň Liderleri dostlarça salamlaşyp, ilkibaşdan deňhukuklylyk, netijelilik esasynda hem-de strategiki hyzmatdaşlyk ýörelgelerinde guralýan türkmen-rus gatnaşyklarynyň ileri tutulýan ugurlaryny ara alyp maslahatlaşmak babatda dörän mümkinçilige kanagatlanma bildirdiler.
Söhbetdeşligiň barşynda Russiýa Federasiýasynyň Baştutany Merkezi Aziýa boýunça amala aşyrýan saparynyň tertipnamasyna laýyklykda, çäreleriň köpdügi sebäpli, Türkmenistana baryp bilmändigine gynanýandygyny aýtdy. Şunuň bilen baglylykda, Prezident Wladimir Putin türkmen kärdeşini hökmany suratda onuň çakylygyndan peýdalanjakdygyna we ýurdumyza geljekdigine ynandyrdy.
Türkmen-rus gatnaşyklary baradaky gürrüňiň dowamynda söhbetdeşler Ykdysady hyzmatdaşlyk boýunça bilelikdäki hökümetara toparynyň işiniň uly ähmiýete eýedigini bellediler. Bu toparyň şu aýda Moskwada geçirilen 10-njy mejlisinde hyzmatdaşlygyň möhüm meseleleri ara alnyp maslahatlaşyldy. Duşuşygyň jemleri boýunça ikitaraplaýyn gatnaşyklary çuňlaşdyrmaga hem-de diwersifikasiýa ýoly bilen ösdürmäge, hyzmatdaşlygyň täze usullaryny işläp taýýarlamaga, netijeli işewür gatnaşyklary işjeňleşdirmäge ýardam etjek resminamalaryň birnäçesine gol çekildi.
Taraplar sebit hem-de tutuş dünýäde meseleleriň birnäçesi boýunça hem pikir alşyp, iki döwletiň ählumumy parahatçylygy, howpsuzlygy we abadançylygy üpjün etmek maksady bilen, mundan beýläk-de abraýly halkara guramalarynyň çäklerinde netijeli hyzmatdaşlyk ýoluna eýerjekdigini tassykladylar.
Milli Liderimiz ýene-de bir gezek russiýaly kärdeşini Türkmenistana sapar bilen gelmäge çagyrdy. Bu çakylyk hoşallyk bilen kabul edildi. Saparyň möhletleri diplomatik ýollar arkaly ylalaşylar.
Prezidentler Gurbanguly Berdimuhamedow we Wladimir Putin hoşlaşanlarynda, iki ýurduň halklarynyň adyna iň gowy arzuwlaryny beýan edip, türkmen-rus gatnaşyklarynyň umumy abadançylygyň bähbidine mundan beýläk-de üstünlikli ösdüriljekdigine, täze many-mazmun bilen baýlaşdyryljakdygyna ynam bildirdiler.
Telefon arkaly söhbetdeşlik Russiýa tarapynyň başlangyjy boýunça geçirildi.
http://www.turkmenhabargullugy.com/turkmenistanyn-we-russiyanyn-prezidentleri-telefon-arkaly-sohbetdeslikde-ikitaraplayyn-gatnasyklaryn-ileri-tutulyan-ugurlaryny-ara-alyp-maslahatlasdylar/
Kaydol: Kayıt Yorumları (Atom)


text:
ABŞ-nyň prezidenti Donald Trampyň giýewisi şu ýyl ynamdarlyk barlagyndan geçende ýokary derejeli rus resmileri bilen aragatnaşyklaryny aýan etmedi diýip, onuň aklawçysy 7-nji aprelde aýtdy.
Ilki “The New York Times” gazeti Jared Kuşneriň Orsýetiň ABŞ-daky ilçisi we Kreml eýeçiligindäki, ABŞ sanksiýalarynyň nyşanasy bolan bankyň başlygy bilen duşuşyklaryny aýan etmändigini habar berdi.
Trampyň iň ýakyn geňeşçileriniň biri bolan Kuşneriň bu geleňsizligi Federal derňew býurosynyň we birnäçe kongres komitetiniň 2016-njy ýyldaky saýlawlara rus gatyşmasy diýilýäni hem-de Tramp kampaniýasy bilen Kremliň arasynda bolmagy ahmal gatnaşyklary derňeýän wagtyna gabat geldi.
Kuşneriň aklawçysy Jeými Gorelik bu geleňsizlige “adminstratiw ýalňyşlygyň” sebäp bolnadygny, onuň Trampyň 20-nji ýanwarda inagurasiýa edilmezinden öňki howlukmaçlyk netijesinde goýberilendigini aýtdy.
“Ol ýerde hiç bir daşary ýurt duşuşygyny, şol sanda orsýetliler bilen duşuşygy ýaşyrmak niýeti ýokdy” diýip, ol aýtdy.
Kuşner geçen aý ABŞ-nyň rus resmileri bilen Trampyň kömekçileriniň arasyndaky gatnaşyklary derňeýän kongres komitetleriniň soraglaryna jogap bermäge meýletinlik bildirdi.


text:
ylmy pikirleriň hem-de tehniki ösüşleriň iň täze gazananlarynyň peýdalanylmagyna näderejede uly üns berýändigi hemmelere mälimdir.
22 Aralık 2016 Perşembe
Türkmenistanyň Sungaty we Binagärligi
Berkarar döwletimiziň bagtyýarlyk döwründe milli sungaty hem-de binagärligi mudan beýläk-de öwrenmek, gorap saklamak we ösdürmek meselelerini hormatly Prezidentimiz Gurbanguly Berdimuhamedow Türkmenistanyň häzirki zaman medeni syýasatynyň möhüm ugurlarynyň biri hökmünde kesgitledi. Ýurdumyzyň ähli welaýatlarynda ylym hem-de döredijilik işleri üçin ähli zerurlyklar bilen enjamlaşdyrylan birnäçe döwrebap muzeýleriň we teatrlaryň gurulmagy ynsanperwer ulgama berilýän uly ünsüň aýdyň netijeleridir, her welaýat merkezinde täze görnüşli kitaphanalar bina edildi. XXI asyryň tehnologiýalaryndan ugur alan döwlet bilim maksatnamasy üstünlikli durmuşa geçirilýär, Ylymlar akademiýasynyň institutlarynda ylmy-barlag işleri innowasion derejä çykaryldy, kitap neşirýat işi ösdürilýär, Internet ulgamynda milli serişdeler artýar.
Mirasa sarpa goýmak, Watany özgertmek ýylynyň tamamlanmagy “Türkmenistanyň sungaty we binagärligi” tapgyryndaky makalalaryň ýygyndysynyň nobatdaky dördünji sanynyň çapdan çykmagy bilen alamatlandy. Onda Taryhy we medeni ýadygärlikleri goramak, öwrenmek we dikeltmek baradaky milli müdirligiň hem-de Döwlet çeperçilik akademiýasynyň her ýylky ylmy habarlarynyň çap edilmegi dowam edýär.
Hünärmenleriň toparynda eýýäm meşhurlyk gazanan ýygyndy türkmen halkymyzyň şöhratly geçmişine, medeni mirasynyň egsilmez baýlygyna hem-de döwürdeşlerimiziň hünär döredijiligine bolan gyzyklanmanyň artmagyna ýardam edýär. Dünýäniň ylmy toparlarynyň şeýle gyzyklanmasy türkmen halkynyň–beýik ösüşleri, çeper senetçiligiň özboluşly däplerini, edebiýatyň, sazyň, binagärligiň ajaýyp nusgalaryny döredijiniň ylham-zehininiň ýene-de bir subutnamasydyr.
Neşir Türkmenistanyň gadymy hem-de häzirki zaman sungatyny öwrenýän sungaty öwrenijileriň, binagärligiň taryhçylarynyň we arheologlaryň köp taraply işini beýan edýär. “Amaly-haşam sungaty” diýen bölümde mozaika we halyçylyga bagyşlanan makalalar çap edilýär. Olarda gadymy Margiananyň meşhur ýadygärligi bolan Goňurdepede arheologlar tarapyndan ýüze çykarylan bürünç eýýamynyň mozaikasyny täzeden dikeltmegiň meselelerine garalýar, häzirki zaman milli mozaika sungatynyň döreýişi barada gürrüň berilýär, türkmen halysynyň nyşanlary hem-de gölleriniň gurluşy seljerilýär. Bu bölümiň makalalarynyň birinde Köneürgenjiň çäklerinde geçirilen arheologiýa işleriniň barşynda toplanan orta asyr keramika önümleriniň dürli görnüşlerine garalýar.
“Şekillendiriş sungaty” bölümi häzirki zaman türkmen žiwopisinde käbir meseleleriň seljerilişini hödürleýär hem-de onda gadymy Margiananyň medeniýetiniň ýaýraýşynyň gerimi barada, gadymy Nusaýda gazuw-agtaryş işleri geçirilen mahaly arheologlar tarapyndan tapylan bürgüdiň şekiliniň bölekleri hakynda, ýakynda Köneürgençde ýüze çykarylan gadymy golýazma kitabyndan miniatýuralary bolan täsin sahypa dogrusynda makalalar jemlenýär.
“Binagärlik mirasy” diýen bölümde okyjylara “Gadymy Merw” goraghanasyndaky Uly Gyzgalada geçirilýän ylmy-barlag we rejeleýiş işleri barada, XI-XII asyrlara degişli Günorta Türkmenistanyň ýadygärlikleriniň binagärlik gözellikleri hakynda, Merw jülgesiniň çäklerindäki orta asyr gala-köşkler dogrusynda makalalar hödürlenilýär. Ýygyndy “Medeniýeti öwrenijiler” diýen bölüm bilen tamamlanýar. Onda Parfiýany meşhur öwreniji, taryh ylymlarynyň doktory W.N.Pilipkonyň çeken zähmetiniň sanawy, alyp baran işleri barada oçerk ýerleşdirilipdir.
“Türkmenistanyň sungaty we binagärligi” ýygyndysyny taýýarlanlaryň hatarynda ýurdumyzyň hünärmenleri hem-de olaryň daşary ýurtly kärdeşleri bar. Olaryň iň täze açyşlary ýokary okuw mekdepleriň degişli ugurlar boýunça diňe bir alymlary we talyplary üçin däl, eýsem, Türkmenistanyň hem-de umuman, Orta Aziýanyň maddy we ruhy medeniýetiniň döreýşiniň hem-de ösüşiniň meseleleri bilen gyzyklanýanlaryň ählisi üçin gyzyklanma döredýär. Daşary ýurtly ylmy barlagçylaryň Türkmenistana aýratyn üns berýändigini nazara alyp, halkara okyjylar köpçüligine niýetlenen bu neşir Amerikanyň, Ýewropanyň we Aziýanyň iri ynsanperwer ylmy merkezleriniň kitaphanalaryna iberilýär.
***
Soňky ýyllarda ýurdumyzda Türkmenistanyň Prezidenti Gurbanguly Berdimuhamedowyň başlangyjy boýunça binagärlik-şähergurluşyk işi deňsiz-taýsyz giň gerime eýe boldy. Döwlet Baştutanymyzyň diňe bir häzirki zaman binagärliginiň has-da ösdürilmegine däl, eýsem, geçmişiň ýadygärliklerini goramak we täzeden dikeltmek meselelerine, bu işe
ylmy pikirleriň hem-de tehniki ösüşleriň iň täze gazananlarynyň peýdalanylmagyna näderejede uly üns berýändigi hemmelere mälimdir.
ylmy pikirleriň hem-de tehniki ösüşleriň iň täze gazananlarynyň peýdalanylmagyna näderejede uly üns berýändigi hemmelere mälimdir.
Alymlar, öz nobatynda, seýsmiki taýdan durnukly gurluşyklar, iň täze gurluşyk serişdelerini we gurnamalaryny ornaşdyrmak, şäherleriň hem-de obalaryň taslamalaryny düzmegiň şähergurluşyk ugurlary, milli binagärligi öwrenmek ulgamlarynda gözleglerini işjeňleşdirdiler. Bu bolsa nobatdaky sany täzelikde çapdan çykan çärýekde bir gezek neşir edilýän “Türkmenistanyň gurluşygy we binagärligi” atly žurnalyň sahypalarynda öz beýanyny tapdy.
Neşiriň täze sanyny mynasyp derejede döwrüň iň iri täze gurluşygy bolan ýurdumyzyň esasy “howa derwezesi” — Aşgabadyň Halkara howa menzili barada gürrüň berýän makalalar toplumy açýar. Uçmak üçin kuwwatly ganatlaryny ýaýan ägirt uly ak laçyn guş – şeýle gaýtalanmajak binagärlik keşbinde Aşgabadyň Howa menziliniň baş ýolagçy terminaly şu ýylyň sentýabr aýynda ulanylmaga berildi. Ol geljek ýyl Aziada-2017-ä gatnaşyjylary we onuň myhmanlaryny kabul eder.
Onuň ulanylmaga berilmegi döwlet Baştutanymyz Gurbanguly Berdimuhamedowyň Türkmenistany yklymyň iň iri ulag-logistika merkezine, Ýewropany we Aziýany baglanyşdyrýan esasy halka öwürmek boýunça ägirt uly pikiriniň durmuşa geçirilmegi ugrunda ýene-de bir möhüm ädimdir. Bu, öz gezeginde, ýurdumyzyň örän baý tebigy serişdeleri, amatly ýerleşişi hem-de netijeli içeri we daşary syýasaty bilen şertlenen ägirt uly ykdysady kuwwatyny doly durmuşa geçirmek üçin täze mümkinçilikleri döreder.
“Her döwür düýpli binagärlik ulgamyna özüniň täze ýörelgesini goşýar” diýlip, Aşgabadyň täze binagärlik görnüşlerine bagyşlanan makalada bellenilýär. “Munuň özi desgalaryň görnüş we çeperçilik aýratynlyklarynyň, binagärlik giňişligindäki yzygiderli gözlegleriň netijesidir. Berkarar döwletimiziň bagtyýarlyk döwründe Türkmenistanda özboluşly desgalaryň birnäçesi emele geldi. Olar üçünji müňýyllygyň dünýä binagärlik meýilleriniň umumy akabasyna goşuldy”. Şol binalaryň hatarynda Ginnesiň rekordlar kitabyna girizilen Aşgabadyň ajaýyp binalarynyň ençemesi bar. Şolara žurnalyň şu sanynda aýratyn makala bagyşlanypdyr.
Paýtagtymyzda hem-de welaýatlarda ýaşaýyş jaý gurluşygynyň gerimi barha artýar. Dokuz, on iki we ondan köp gatly jaýlaryň gurulmagy häzirki zaman şäher ýaşaýyş toplumlarynyň meşhur görnüşleriniň birine öwrüldi. Şol jaýlar iň täze tehnologiýalar boýunça bina edilýär. Bu barada “Tejribe” bölüminde “Belent gatly ýaşaýyş jaýlarynyň ýokary derejedäki netijeli konstruktiw shemalary” atly makalada söhbet açylýar.
“Ylym” diýen bölümde hem hünärmenlere niýetlenen “Pes tizlikli serişdeleri peýdalanmak arkaly köpçülikleýin partlamalaryň seýsmiki täsirini dolandyrmak” diýen makala ýerleşdirilipdir. Onda türkmen alymlary tarapyndan gurluşyk serişdeleri üçin çig mal almak boýunça känlerde partlama işlerini geçirmegiň usullary barada gürrüň berilýär.
“Täze gurluşyklar we gorag arheologiýasy” diýen makalada hormatly Prezidentimiz Gurbanguly Berdimuhamedow tarapyndan “Türkmenistanyň gozgalmaýan taryhy-medeni ýadygärlikleriniň goralmagyny üpjün etmegiň meseleleri hakynda” Karar bilen ýakynda tassyklanan “Türkmenistanyň çäklerinde ýer-gurluşyk, ýer, ýol-gurluşyk, gurluşyk, melioratiw, hojalyk işlerini we beýleki işleri geçirmegiň taslamalaryny ylalaşmagyň tertibine” düşündiriş berilýär. “Gurluşyk pudagynda zähmeti goramak hukugy” diýen makalada gurluşyk işleriniň howpsuzlygyny üpjün etmegiň hukuk ugurlaryna garalýar.
Däp bolan “Taryh” diýen bölümde okyjylara suratlar bilen bezelen “Oguznamaçylyk däbi esasynda döredilen eserlerde Oguz türkmenleriniň ak öýleri” diýen makala hödürlenýär. Mälim bolşy ýaly, zehinli ata-babalarymyz ençeme asyrlaryň dowamynda durmuş ýagdaýlaryna uýgunlaşdyrylan ak öýleriň dürli görnüşlerini döredipdir. Oguzlaryň durmuşy barada gürrüň berýän “Oguznama” eposynda hem-de onuň esasynda ýazylan eserlerde ak öýler barada ýatlanylmagy öý gurmagyň milli däpleriniň örän gadymy döwürlerden – türkmenleriň nesilbaşysy Oguzhanyň eýýamyndan gaýdýandygy barada netijä gelmäge mümkinçilik berýär.
Makalada getirilen mysallardan görnüşi ýaly, gadymy ata-babalarymyz bolan oguz taýpalary hatara gurlan ak öýlerde ýaşapdyr we toý tutupdyr. Şol öýler “Türkmenleriň ak keçä beslenen şäheri” diýen at alypdyr. Häzir bolsa ak öýler bagy-bossanlyklarda kalby iň ajaýyp duýgulardan hem-de niýetlerden doly bagtyýar we agzybir türkmen halkynyň baýramçylyk dabaralarynyň bezegidir.
Žurnaly gurluşyk ulgamynda öňdebaryjy innowasiýalara, tehnologiki işläp taýýarlamalara bagyşlanan “Türkmengurluşyk-2016” halkara sergi hem-de “Türkmenistanyň gurluşyk pudagynyň ösüşi” atly maslahat, şeýle hem Şekillendiriş sungaty muzeýindäki “Häzirki zaman ýapon binagärçiligi” diýen fotosergi baradaky makalalar jemleýär.
Düýpli ylmy çemeleşmäniň beýan etmegiň meşhurlygy bilen sazlaşmagy “Türkmenistanyň gurluşygy we binagärligi” atly žurnalyň möhüm aýratynlygydyr. Bu bolsa türkmen, iňlis we rus dillerinde çykýan, Internetde öz sahypasy bolan hem-de App Store ulgamy arkaly satylýan owadan bezelen hünär ugurly neşiriň diňe bir biziň we daşary ýurtlaryň hünärmenlerine däl, eýsem, giň okyjylar köpçüligine-de gyzykly boljakdygyny aňladýar.
Kaydol: Kayıt Yorumları (Atom)


text:
(1947-1991)
Akmyrat Şir
*Palçyk oglanjyk
*Erem bagy
HEKAÝALAR
Nirelerdir bir ýerlerde men, ýagny meniñ ejemiñ söwer ogly, aýlanyp ýör. Ötegçiler ony görýärler, oýlanýarlar: nätanyş! Ol nähili nätanyşmyş! Onuñ ruhy bireýýäm bedeni bilen birigip gitdi. Ol aýlanyp ýör, aýlanyp ýör, ýadanynam bilenok. Ol aýnalara-da garanok, geçip barýanlara-da tiñkesini dikenok, emma bar zady görýär. Onuñ gözleri özüne garşy gönügen, ol özüne bakýar. Ol ýalñyz, ol ýalñyz agaç ýaly, jaý ýaly, planeta ýaly, tebigatyñ ýalñyzlykda ýaradan bar zady ýaly ýalñyz, ýöne ummasyz şäheriñ içinde ýitip giden däl. Ýok, onuñ entek jahylka gazanan, göreşip alan öz orny bar: pişiklije otagy, durmuşyñ syýyndan berk ýapyşýan, gijäniñ bir wagtyna çenli çyrasyny söndürmän oýlanýan otagy bar.
Nirelerdir bir ýerlerde men ejemiñ söwer ogly ygyp ýör. Ony görüp, ötüp-geçip barýanlar oý edýärler: nätanyş! Ol nähili nätanyşmyş!
Döredijilik otagy
Çörek, duz, sogan. Tapylsa, ponidor. Dadranyñ köki, burçuñ bolmagy elpe-şelpelik. Pyçag-a hökman bolaýmaly. Bloknot hem galam. Çilim. Otluçöpi hem unutmaly däl. Radiony çalaja açýan. Hawa, çaýam demläp basyrmaly. Ynha, indi ýagty jahan özümiñki, aýnanyñ daşyndaky daragtlaram, asmanyñ sergezdan bulutlaram meniñki, bary, olaryñ bary meniñ myhmanlarym, meniñ şagalañyma gelipdir. Hawa, durmuş bizi duzlaýar, gowurýar, taplaýar. Badalga hem uçuş. Daglaryñ, durmuşyñ depesinde batbörek deý uçup ýören köñül.Tutuş gün bujagaz otagda nämeleriñ bolup geçeni, jaýyñ leññer atyp, ýeriñ endiräni diñe maña mälim. Goñşularym bolsa, biziñ goñşymyz gowy, ümsüm, ýöne birneme ýabanyrak diýýärler.
Hudojnik
Säheriñ çyglary bulduraşyp duran gara hoşalar sizi döredesim gelýär! başaryp bilemok!
Aýyñ süýümi ýaly küýzeden akyp gelýän suw sen ýaly bolasym gelýär! Başaryp bilemok!
Ak ümür basan daragtlar, sizi ýaradasym gelýär! başaryp bilemok!
Eý, siz, kalbymdan, baş bermän, daş çykan yza hem ah, sizi ýaradasym gelýär! Başaryp bilemok!
Maña näme boldy, bu niçik ahwal boldy? Maña görmek, duýmak berlipdir, eşitmek, söýmek, hesret çekmek berlipdir Ýöne onda näme olaryñ ählisi bokurdagyma tegek bolan suñk ýaly bolup dur, näme diýip söze, reñke, owaza aýlanman, diñe ýöne ýaryljak, döküljek, nagra dartjak, pyşyrdajak, uçjak bolup dur!
Tebigat, bagyşla, öz telbäñi bagyşla!
Gorky
Dört sany ýaş ýigit göýä dört sany at ýaly, takyr bile aldygyna ýorgalap barýar. Olaryñ egninde kepene çolanan jesetli tabyt. Şemal ak matany galgadyp, burnuma babamyñ sakgalynyñ ysyny getirýär. Yzdan sürrekleşip, üç nesil: ogullar, agtyklar, çowluklar gelýär. Babamyñ ne ýaşdaşy bar, ne dogany, ne dosty, olar eýýäm babamyñ alnyp barylýan ýerinde. Dört ýigit başyny aşak salyp, elýaglyklaryny, elleriniñ arkasyny ýaşa ezip, eýgermän gelýän göleçilerden ylgaşlap arany açyp barýar. Hä diýmän, ogullarynyñ biri bir gysym toprak atar weli, babam hemişelik ýiter gider. Ýiti ýagty bolup, yşyrap, topraga, daşjagazlara, çüýrän çöp-çalamlara garylyp giden bu adamdan näme galar? Ýatlamamy? Eýse ol çynmy?
Çagakam dyrmalana ak sakgalym, üzüm hoşasyny galdyrjak bolup eglen hortap göwresi, hiñlenibräge-de aýdyp berýän hekaýatlary we şuña meñzeş üzlem-saplam ýatlamalar, meger, hakyda galar. Ýöne iñ hakyky zady, onuñ, belkem, özüniñem düşünmedik esasy zadyny şol dörtler alyp gider.
Ýeke çöp bitmedik, gugaryp ýatan mazarystana imisalalyk ýa gije aralaşansoñ, men gelerin hem oña diri wagtynda berip bilmedik sowallarymy bererin. Ol özüne akyl ýetirip, bildimikä? Ol bize nähili ýaşamagy maslahat bererkä? Onuñ açyp bilen iñ soñky hakykaty nämekä? Ol özünde öwrülişigi başyndan geçirdimikä? Öz ýaşan uzyn asyrynda näme gyzykly zat gördükä? Kim ol? Ýene ençeme soraglar
Dymyp ýatan guburyñ deregine mör-möjegiñ jürrüldisi, şagallaryñ uwlamasy, aýyñ şuglasy, gijäniñ dymyklygy jogap gaýtarar.
Dört ýaş ýigit, dört at ýaly giden takyrlykda galagopluk bilen meniñ gorkymdan daşlaşyp, özlerini özi mazarystana alyp barýar.
Rusçadan
terjime eden
Nobatguly Rejebov